చారిత్రక కథాంశాలతో సినిమాలు తీస్తున్నప్పుడు దుస్తులు, ఆభరణాల దగ్గర నుంచి ప్రతి విషయంలో ప్రత్యేకశ్రద్ధ తీసుకోవాలి. ప్రస్తుతం తను రూపొందిస్తున్న ‘పద్మావతి’ సినిమాలో కోసం అదే పని చేస్తున్నారు దర్శకుడు సంజయ్ లీలా భన్సాలీ.  13 వ శతాబ్దానికి చెందిన రాణీ పద్మావతి కథను తెరకు ఎక్కిస్తున్న ఆయన ఏ విషయంలోనూ రాజీ పడటం లేదు. ముఖ్యంగా ఇందులో టైటిల్ పాత్రను పోషిస్తున్న దీపికా పదుకొనే గెటప్ను ఒకసారి పరిశీలిస్తే పాపిట బిళ్ల నుంచి కాళ్ల మట్టెల వరకూ ఆమె వంటి మీద మోయలేనన్ని ఆభరణాలు కనిపిస్తున్నాయి. అంత బరువు భరిస్తూ పాత్రలో ఒదిగి పోవడం ఏ ఆర్టిస్ట్కైనా కష్టమే. అయితే రోజుకు 12 నుంచి 14 గంటల పాటు 30 కిలోల బరువున్న ఆభరణాలతో  , 100 రోజులకు పైగా దీపిక  ఓపికగా షూటింగ్లో పాల్గొనడం యూనిట్ సభ్యులనే కాదు ఆమె సన్నిహాతుల్ని కూడా ఆశ్చర్యపరుస్తోందట. అయితే  బరువైన ఆభరణాలు ధరించడం దీపికకు కొత్త కాదు.       ఇంతకుముందు ‘గోలియోం కి రాసలీల రామ్లీల’ చిత్రం కోసం అంజు మోడీ డిజైన్ చేసిన 30  కిలోల  బరువున్న లెహన్గాని ధరించింది. అయితే అది కేవలం పోస్టర్ ఫొటో షూట్ కోసం కావడంతో అప్పట్లో ఆ విషయాన్ని ఎవరూ అంత పెద్దగా పట్టించుకోలేదు. అలాగే ‘బాజీరావ్ మస్తానీ’లో యుద్ధ వనితగా 20 కిలోల బరువున్న కాస్ట్యూమ్స్ ధరించింది.. ఆ గెటప్లో దీపిక సినిమాలో రెండు సీన్లలో మాత్రమే కనిపిస్తుంది. అయితే ‘పద్మావతి’ చిత్రంలో మాత్రం మొదటి నుంచి చివరి వరకూ బరువైన అభరణాలతోనే ఆమె కనిపిస్తుండటం విశేషం. ప్రముఖ జ్యూయలరీ సంస్థ తనిష్క్ ఈ ఆభరణాలను తయారు చేసింది. ‘పద్మావతి’ సినిమాలో దీపిక కాస్ట్యూమ్స్ని రింపుల్, హర్ప్రీత్ నరులా డిజైన్ చేశారు. అలాగే దీపిక సహా మిగిలిన నటీనటుల కోసం  200 మంది పనివారు 600 రోజులు కష్టపడి 400 కిలోల ఆభరణాలు తయారు చేశారు. డిజైన్ ఓకే చేసిన దగ్గర నుంచి ప్రతి అంశాన్నీ దర్శకుడు భన్నాలీ దగ్గరుండి చూసుకొన్నారు. ఎన్నో  ప్రత్యేకతలతో రూపుదిద్దుకొంటున్న ‘పద్మావతి’ చిత్రం డిసెంబర్ ఒకటిన విడుదల కానుంది.
chaaritraka kathaamsaalatoe cinimaalu teestunnappudu dustulu, aabharanaala daggara nunchi prati vishayamlo pratyekashraddha teesukovali. prastutam tanu roopondistunna ‘padmavati’ cinemalo kosam adhe pani chestunnaru darsakudu sanjay leela bhansali.  13 va sataabdaaniki chendina raanii padmavati kathanu teraku ekkistunna aayana e vishayamloonuu raji padatam ledu. mukhyamgaa indulo titil paatranu pooshistunna deepika padukone getapnu okasari pariseeliste papita billa nunchi kaalla mattela varakuu aame vanti meeda moyalenanni aabharanaalu kanipistunnaayi. anta baruvu bharistuu paatralo odigi povadam e artistkaina kashtame. ayithe rojuku 12 nunchi 14 gantala paatu 30 kilola baruvunna aabharanaalato  , 100 rojulaku paiga deepika  opikagaa shootinglo palgonadam unit sabhyulane kaadu aame sannihaatulni kuudaa aascharyaparustondata. ayithe  baruvaina aabharanaalu dharinchadam deepikaku kotta kaadu.       intakumundu ‘goliom ki raasaleela raamleela’ chitram kosam anju mody dizine chesina 30  kilola  baruvunna lehangani dharinchindi. ayithe adhi kevalam poster foto shoot kosam kaavadamtho appatlo aa vishayaanni evaruu anta peddagaa pattinchukoledu. alaage ‘bajirav mastani’loo yuddha vanitagaa 20 kilola baruvunna castumes dharinchindi.. aa getaplo deepika cinemalo rendu seenlalo matrame kanipistundi. ayithe ‘padmavati’ chitramlo maatram modati nunchi chivari varakuu baruvaina abharanaalatone aame kanipistundatam visesham. pramukha juyulari samstha tanishk ee aabharanaalanu tayaaru chesindi. ‘padmavati’ cinemalo deepika castumesni rimpul, harprit narula dizine chesaru. alaage deepika sahaa migilina nateenatula kosam  200 mandi panivaaru 600 rojulu kashtapadi 400 kilola aabharanaalu tayaaru chesaru. dizine oke chesina daggara nunchi prati amsaannii darsakudu bhannali daggarundi chusukonnaru. enno  pratyekatalato roopudiddukontunna ‘padmavati’ chitram dissember okatina vidudala kaanundi.